தமிழ்நாட்டின் நீர் பாசன ஆதாரங்களுள் கிணற்று பாசனம் மிக முக்கியமானதாகும். சுமார் 52% விவசாய நிலம் கிணற்று நீர் பாசனத்தை சார்ந்திருக்கிறது. நீர் பாசன கிணறுகளை தரைக்கிணறு, ஆழ்குழாய் கிணறு என இரு வகைப்படுத்தலாம். தரைக்கிணறுகள் பெரும்பாலும் திறந்தவெளிக் கிணறாக தரைமட்டத்திலிருந்து நீர் மட்டம் வரை சில மீட்டர் ஆழத்திலுள்ள நிலத்தடி நீரைப் பயன்படுத்தும் வகையில் தோண்டப்படுகிறது. இதற்கு மாறாக ஆழ்குழாய் கிணறுகள் நிலத்தில் அதிக ஆழத்தில் அமைந்துள்ள நீர் கொள் படுகைகளில் இருந்து மின்சார மோட்டார்கள் மூலம் நீரினை மேல் கொண்டுவந்து பாசனத்திற்கு வகை செய்கின்றன. அதிக அளவில் நீர் இருப்பளவு கொண்ட ஆர்டிசியன் நீர் கொள் படுகை தமிழ்நாட்டில் சிதம்பரம், கடலூர், விருத்தாசலம், பகுதியில் அமைந்துள்ளது. நெய்வேலி லிக்னைட் நிலக்கரி சுரங்கப் பகுதியில் உள்ள இப்படுகைகளில் இருந்து 24 மணி நேரமும் நீர் பம்புகளின் வழியாக எடுக்கப்பட்டு சுற்றியுள்ள விவசாய நிலங்களுக்கும், குடிநீர் தேவைக்காகவும் பயன்படுத்தப்படுகிறது. காவிரி மற்றும் வைகை படுகைகளில் சில இடங்களில் ஊற்று நீரினையும் பாசனத்திற்காக பயன்படுத்தும் வழக்கம் நடைமுறையில் உள்ளது.

மேற்கோள்கள்
தமிழ்நாட்டின் முக்கிய பாசன கால்வாய்கள்
கிணறுகள்
குளங்கள்